CELEX: 32007X0802(01)
Language: bg
Date: 2007-08-02 00:00:00
Title: Допълнение към Решение 2007/543/ЕО на Съвета от 23 юли 2007 г. относно присъединяването на България и Румъния към Конвенцията за създаване на Европейска полицейска служба (Конвенцията за Европол) ( ОВ L 200, 1.8.2007 г. )

2.8.2007   
            
            
               BG
            
            
               Официален вестник на Европейския съюз
            
            
               L 201/15
            
         
      ДОПЪЛНЕНИЕ
   
   към Решение 2007/543/ЕО на Съвета от 23 юли 2007 г. относно присъединяването на България и Румъния към Конвенцията за създаване на Европейска полицейска служба (Конвенцията за Европол)
   (Официален вестник на Европейския съюз L 200 от 1 август 2007 г.)
   Към решението се добавят следните декларации:
   
      „ДЕКЛАРАЦИИ НА РЕПУБЛИКА БЪЛГАРИЯ ОТНОСНО:
      
                  —
               
               
                  
                     Конвенция за създаване на Европейска полицейска служба (Конвенция за Европол) от 26 юли 1995 г., приета на основание член К.3 от Договора за Европейския съюз:
                  
                  По отношение на член 40, параграф 2 от Конвенцията за Европол Република България изразява своето съгласие споровете между държави-членки относно тълкуването и прилагането на Конвенцията да бъдат системно отнасяни към Съда на Европейските общности.
               
            
                  —
               
               
                  
                     Протокол от 24 юли 1996 г., изготвен на основание член К.3 от Договора за Европейския съюз, за тълкуването чрез преюдициални заключения от Съда на Европейските общности на Конвенцията за създаване на Европейска полицейска служба:
                  
                  В съответствие с член 2 от Протокола за тълкуването чрез преюдициални заключения от Съда на Европейските общности на Конвенцията за Европол Република България декларира, че приема юрисдикцията на Съда на Европейските общности съгласно процедурите, посочени в член 2, параграф 2, буква а).“